ቤት ጽሕፈት መደብ ትምህርቲ ዞባ ዓንሰባ እንታይ ይገብር ኣሎ?
ቤት ጽሕፈት መደብ ትምህርቲ ዞባ ዓንሰባ መሃይምነት ንምጥፋእ ኣብ ህዝቢ ዝቐንዐ ጐስጓሳት፡ ስልጠናታት ንመምህራንን ምትሕግጋዝ ምስ መሻርኽቲን ብልዑል ዝሰርሓሉ ዘሎ’ዩ። ኣብዚ ዝሓለፈ 14 ዓመታት፡ ንጥፈታት መሃይምነት ኣብቲ ዞባ ብ70 ሚእታዊት ከምዝተዓወተሉ መም. ርስተ ትገልጽ። ብፍላይ ኣብተን ኣብ ከበሳታት ናይቲ ዞባ ዝዀና ከም ዒላበርዕድ፡ ዓዲ-ተከለዛንን ሓጋዝን ዝኣመሰላ ቦታታት፡ መሃይምነት ናብ ዝተሓተ ደረጃ ወሪዱ፡ ካብ 75-80 ሚእታዊት ካብ መደብ ትምህርቲ ንዓበይቲ ዝያዳ ንኽሕይል ተቐማጢአን ክጽሕፍን ከንብብን በቒዑ ስለዘሎ ንሸቶ ምጥፋእ መሃይምነት ዳርጋ ቀሪበናኦ ምህላወን ትሕብር። ብኣንጻር’ዚ፡ ኣብ ርሑቕ ከባቢ ዝርከባ ብፍላይ ንኡሳን ዞባታት ሰልዓን ከርከበትን ኣብ ትምህርቲ ንዓበይቲ ዘይትዓወቱለን ከባቢታት ኰይነን ኣለዋ። በዚ ከኣ፡ ኣብ ከርከበት፡ ሰልዓ፡ ሃበሮን ኣስማጥን ዘሎ መጠን ምጥፋእ መሃይምነት ኣብ ገለኡ ኣብ 45 ሚእታዊት፡ ኣብ ገለኡ ድማ ኣብ 25 ሚእታዊት ተሓጺሩ ስለዘሎ፡ ነቲ ብዞባ ደረጃ ዘሎ መጠን ምጥፋእ መሃይምነት ንድሕሪት ጎቲትዎ ይርከብ።
መሃይምነት ንምጥፋእ ኣብ ህዝቢ ዝቐንዐ ጐስጓሳት፡ ስልጠናታት ንመምህራንን ምትሕግጋዝ ምስ መሻርኽቲን ብልዑል ዝሰርሓሉ ዘሎ’ዩ